User:शुभम चतुर्वेदी

आशीष त्रिपाठी (कवि एवं आलोचक) ""आशीष त्रिपाठी"" आशीष त्रिपाठी

21 सितम्बर, 1973 को मध्य प्रदेश के गांव जमुनिहाई जिला सतना में जन्म। बी.एस.सी. के पश्चात हिंदी में एम.ए., एम.फिल. और पी-एच.डी.। इन दिनों काशी हिन्दू विश्वविद्यालय, वाराणसी के हिन्दी विभाग में प्रोफेसर। कम उम्र से ही कविता में रुचि। पहली कविता सन् 1986 में प्रकाशित। 1994 से निरन्तर कविताओं का प्रकाशन। पहला कविता संग्रह ‘एक रंग ठहरा हुआ’ 2010 में प्रकाशित एवं लक्ष्मण प्रसाद मंडलोई स्मृति सम्मान से सम्मानित। कविता के साथ ही आलोचना के क्षेत्र में कार्य। पुस्तक ‘समकालीन हिन्दी रंगमंच और रंगभाषा’ प्रकाशित। ‘भक्ति आन्दोलन और तुलसीदास’ विषय पर एक पुस्तक प्रायः पूर्ण। इन दिनां ‘हिन्दी नाटकों पर लोक रंग-परम्पराओं का प्रभाव’ विषय पर शोधपरक कार्य के साथ ही समकालीन कविता पर लगातार लेखन। आलोचना के लिए 2016 के स्पंदन सम्मान से सम्मानित। प्रो. नामवर सिंह की दस आलोचना पुस्तकों ज़माने से दो दो हाथ, प्रेमचंद और भारतीय समाज, हिन्दी का गद्यपर्व, कविता की जमीन और ज़मीन की कविता, आलोचना और विचारधारा, साहित्य की पहचान, सम्मुख, साथ साथ, आलोचना और संवाद और पूर्वरंग के साथ ही चंद्रकांत देवताले के साक्षात्कार संग्रह ‘मेरे साक्षात्कार’ तथा काशीनाथ सिंह के दो कथा-चयनों ‘खरोंच’ व ‘पायल पुरोहित तथा अन्य कहानियाँ’ का संपादन। नामवर सिंह के साथ ‘रामचंद्र शुक्ल रचनावली’ के आठ खंडों का संपादन ।